Why Was Prophet Adam (SwS) Given Superiority Over Angels?
قران مجید میں یہ نہیں بیان ہوا کہ سجدہ علم کی وجہ سے کیا گیا تھا یا ان اسما کے علم کی وجہ سے جو آدم کو سکھائے گئے۔ قرآن مجید کے مطابق فرشتوں کا آدم کو سجدہ کرنا پہلے سے طے تھا کہ جب خدا اسے بنا لے گا تو فرشتوں کو سجدہ کرنا ہوگا۔ بعد میں یہ خیال پیدا ہوا کہ سجدہ کرنے کی وجہ سے آدم افضل ہو گئے اور پھر وجہ بھی یہ سوچ لی کہ ایسا علم کی وجہ سے ہوگا۔ خدا یقینا چاہتا انسان کامیاب ہو۔ اور آگے بڑھے
قرآن میں لفظوں میں نہیں لکھا کہ یہ فرشتوں کا امتحان تھا۔ شیطان کے انکار سے معلوم ہوتا ہے کہ یہ ان سب کا امتحان تھا، یعنی اطاعت کا امتحان جس میں ابلیس ناکام ہوا۔
السلام علیکم یہ عرفان بھائی کا نقطہ نظر ہے، مجھے اس کا علم نہیں۔ وہ ان شاء اللہ اس کی تفصیل خود کر دیں گے۔ جو بات میں سمجھا ہوں وہ یہ ہے: اللہ تعالیٰ نے آدم کی تخلیق سے پہلے ہی فرشتوں کو کہہ دیا تھا کہ جب میں ان کے اندر روح پھونک دوں تو ان کے آگے سجدے میں گر جانا۔ تو سب نے ایسا ہی کیا لیکن ابلیس نہ مانا اور اکڑ گیا۔ اس واقعے سے جو میں بات سمجھتا ہوں وہ یہ ہے کہ اللہ تعالیٰ کا مقصود آدم کو سکھانا تھا کہ آپ چاہے کتنے ہی اعلی خلقت کے کیوں نہ ہوں۔ اصل کامیابی یہ نہیں کہ آپ کے آگے کون اور کتنے جھکتے ہیں بلکہ اصل کامیابی یہ ہے کہ آپ کتنا خدا کے آگے جھکتے ہیں۔ مطلب اللہ نے فرشتوں کو کہا کہ ایک کم تر مخلوق کے آگے سجدہ ریز ہو جانا ہے اور کسی نے انکار نہیں کیا۔ بظاہر تو وہ جھک گئے لیکن اللہ کے ہاں وہ بلند رہے اور اللہ تعالیٰ قرآن مجید میں جگہ جگہ ان کی اطاعت کی تعریف کرتے ہیں۔ اس کے بالمقابل، ابلیس نے اکڑ دکھائی اور کہہ کھڑا ہوا کہ نہیں میں تو اس سے بہتر ہوں اور دلیل بھی دی۔ اس کی دلیل کو رد نہیں کیا گیا۔ بس فرمایا گیا کہ جب میں نے کہا تھا کہ سجدہ کرو تو کس نے روکا۔ نتیجتا فرشتے سر فراز رہے اور خدا کے مقرب جبکہ ابلیس کے ساتھ کیا ہوا یہ ہم سب جانتے ہیں۔ وہ اللہ تعالیٰ کا دشمن قرار پایا۔ میں اس سے یہ سمجھتا ہوں کہ آدم کو دنیا کے دو امتحانات کا پہلے ہی ڈیمو دے دیا تھا: ایک انا اور دوسرا فواحش۔ دونوں ہی باتیں قصہ آدم و ابلیس میں بیان ہوئی ہیں۔